મારા ૭૫મા જન્મદિવસની ઉજવણી દર વર્ષની જેમ અમદાવાદમાં કે અપવાદરૂપે કેરળમાં મારે ઘેર ઉજવવી, એ મારા મનનો પ્રશ્ન હતો. મારાં બાના મૃત્યુની પ્રથમ પુણ્યતિથિએ હું મારા વતનના ઘરે જવાનો હતો. વળી મારા નાના ભાઈ થોમસની પૌત્રીના સ્નાનસંસ્કાર કરાવવા માટે થોમસનું તથા ભત્રીજાનું પણ મને આખરે આમંત્રણ હતું. મારા જન્મદિવસની ઉજવણી, અમેરિકામાં જન્મેલી પૌત્રીનો સ્નાનસંસ્કાર તથા બાની પુણ્યતિથિ નિમિત્તે અમે નવ ભાઈ બહેનોએ વતન કેરળમાં ભેગા થવાનું નક્કી કર્યું હતું.